| **Syzygium aromaticum** |
| --- |
| Kvapnusis gvazdikmedis (Syzygium aromaticum)Kvapnusis gvazdikmedis (*Syzygium aromaticum*) |
| Mokslinė klasifikacija |
| 

|  |  |
| --- | --- |
| Domenas: | Eukariotai  *( Eukaryota)* |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Mirtiečiai  *( Myrtales)* |
| Šeima: | Mirtiniai  *( Myrtaceae)* |
| Gentis: | Gvazdikmedis  *( Syzygium)* |
| Rūšis: | Kvapnusis gvazdikmedis  *( Syzygium aromaticum)* |

 |

**Kvapnusis gvazdikmedis** (*Syzygium aromaticum*) – mirtinių (*Myrtaceae*) šeimos medis. Džiovinti neprasiskleidę žiedai, vadinami **gvazdikėliais**, yra plačiai pasaulyje naudojamas prieskonis.

Išvaizda ir paplitimas
----------------------

Kvapnieji gvazdikmedžiai yra žemi arba vidutinio aukščio (iki 20 m) visžaliai medžiai, galintys sulaukti iki 100 metų amžiaus. Lapai eliptiški, 7–12 cm ilgio ir 3–5 cm pločio. Žiedai varijuoja tarp rusvos ir baltos spalvos, kvapnūs, ant 4 cm ilgio kotelių su iki 10 mm ilgio žiedlapiais. Vaisiai – apie 2,5 cm ilgio kaulavaisiai. Medžiai kilę iš dabartinės Indonezijos salų, bet dabar auginami daugelyje tropinio klimato šalių.

Naudojimas
----------

Kaip prieskonis plačiai naudojami neprasiskleidę kvapniųjų gvazdikmedžių žiedai (žiedų pumpurai), vadinami *gvazdikėliais*. Jų kvapas intensyvus, labai aromatingas ir saldus, o skonis – stiprus deginantis.

Gvazdikėlių dedama į daugelį populiarių prieskonių mišinių: kinišką penkių prieskonių mišinį, kario miltelius, iš šiaurės Indijos kilusį garam masala, arabišką baharat, klasikinį prancūzišką keturių prieskonių mišinį quatre épices. Taip pat yra sudėtinė kai kurių alkoholinių gėrimų, kaip kad vermuto, dalis.

Indonezijoje paplitusi cigarečių rūšis *kretek*, kurios gaminamos iš tabako, gvazdikėlių ir kitų prieskonių. Kinijoje ir Japonijoje gvazdikėlių dedama į smilkalus. Eterinis aliejus, kurio geros kokybės gvazdikėliuose yra iki 20 %, turi antibakterinių ir antiseptinių savybių, naudojamas medicinoje, kosmetikos pramonėje, dedamas į dantų pastą.

Produkcija
----------

Kasmet pasaulyje pagaminama apie 180 tūkst. tonų gvazdikėlių, daugiausiai Tanzanijoje, Indonezijoje, Madagaskare, Komoruose ir Šri Lankoje.

| Tūkstančiai tonų (2020 m.) |
| --- |
| 1 | Indonezijos vėliava Indonezija | 133,6 |
| 2 | Madagaskaro vėliava Madagaskaras | 23,9 |
| 3 | Tanzanijos vėliava Tanzanija | 8,6 |
| 4 | Komorų vėliava Komorai | 6,8 |
| 5 | Šri Lankos vėliava Šri Lanka | 6,7 |
|  |
|  | Iš viso pasaulyje | 183,2 |
|

Galerija
--------

* Bendras medžio vaizdasBendras medžio vaizdas
* Lapai ir žiedpumpuriaiLapai ir žiedpumpuriai
* Džiovinti žiedpumpuriai – gvazdikėliaiDžiovinti žiedpumpuriai – gvazdikėliai
* Saulėje džiovinami gvazdikėliaiSaulėje džiovinami gvazdikėliai

Šaltiniai
---------

1. ↑  Ravindran, P. N. (2017). The Encyclopedia of Herbs and Spices. CABI, p. 295
2. ↑  Parthasarathy, V. A. Chempakam, B. & Zachariah, T. J. (2008). *Chemistry of Spices.* CABI, p. 146
3. ↑  Nair, K. N. (2017). The Genus Syzygium. CRC Press, p. 27
4. ↑  Ravindran, P. N. (2017). *The Encyclopedia of Herbs and Spices.* CABI, p. 299
5. ↑  Parthasarathy, V. A. Chempakam, B. & Zachariah, T. J. (2008). *Chemistry of Spices.* CABI, p. 146
6. ↑  Parthasarathy, V. A. Chempakam, B. & Zachariah, T. J. (2008). *Chemistry of Spices.* CABI, p. 147
7. ↑  Crops → Cloves, FAOSTAT, Jungtinių Tautų maisto ir žemės ūkio organizacija
8. ↑


|  |  |
| --- | --- |
|  | **Vikiteka: Kvapnusis gvazdikmedis** – vaizdinė ir garsinė medžiaga  |